ddrg/super_eurlex huggingface dataset:
B4-1389 και 1419/96

Ψήφισμα σχετικά με την υπόθεση του Frantisek Gaulieder, μέλους του Σλοβακικού Κοινοβουλίου

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με τη Σλοβακική Δημοκρατία,

A. έχοντας υπόψη την ευρωπαϊκή συμφωνία μεταξύ της Ευρωπαϊκής Ένωσης και της Σλοβακίας, η οποία υπαγορεύει το σεβασμό των δικαιωμάτων του ανθρώπου και των μειονοτήτων, καθώς και το σεβασμό της δημοκρατίας και του κράτους δικαίου,

Β. επισημαίνοντας ότι ο Frantisek Gaulieder, βουλευτής του Σλοβακικού Κοινοβουλίου, απεσύρθη από το κυβερνών Κίνημα για μια Δημοκρατική Σλοβακία (HZDS) στις 4 Νοεμβρίου 1996,

Γ. εκτιμώντας ότι στις 4 Δεκεμβρίου 1996 διεξήχθη στο Σλοβακικό Κοινοβούλιο, απουσία των βουλευτών της αντιπολίτευσης που απείχαν προς ένδειξη διαμαρτυρίας, ψηφοφορία, με την οποία αφαιρέθηκε η εντολή του βουλευτή Gaulieder,

Δ. επισημαίνοντας ότι ο κ. Gaulieder εδέχθη πολλές ανώνυμες απειλές και ότι μια βόμβα κατέστρεψε την πρόσοψη της οικίας του στις 6 Δεκεμβρίου 1996,

1. τονίζει ότι οι βουλευτές του Κοινοβουλίου ασκούν τα καθήκοντά τους ελεύθερα[semigr ]

2. επισημαίνει ότι ο αρχηγός της αντιπολίτευσης Jan Carnogursky διαμαρτυρήθηκε εντονότατα για την αντιδημοκρατική μεταχείριση της οποίας έτυχε ένας ανεπιθύμητος για την κυβέρνηση βουλευτής του κυβερνώντος κόμματος[semigr ]

3. ζητεί από το Σλοβακικό Κοινοβούλιο να επανεξετάσει τη θέση του επί του θέματος αυτού[semigr ]

4. καλεί τις σλοβακικές αρχές να δώσουν εντολή για τη διεξαγωγή συστηματικής έρευνας σχετικά με την έκρηξη βόμβας πλησίον της οικίας του κ. Gaulieder[semigr ]

5. υπενθυμίζει στη Σλοβακική Κυβέρνηση ότι ο σεβασμός των θεμελιωδών δημοκρατικών αρχών, περιλαμβανομένης και της ελεύθερης άσκησης των κοινοβουλευτικών καθηκόντων, αποτελεί προϋπόθεση για τη διατήρηση και την ανάπτυξη της συνεργασίας με την ΕΕ[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή, στο Σλοβακικό Κοινοβούλιο και τη Σλοβακική Κυβέρνηση.
B4-1359, 1420 και 1434/96

Ψήφισμα σχετικά με τη Ρουμανία

Το Ευρωπαϊκό Κοινοβούλιο,

- έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ρουμανίας,

- έχοντας υπόψη τα συμπεράσματα των συνεδριάσεων της Μεικτής Κοινοβουλευτικής Επιτροπής ΕΕ/Ρουμανίας,

Α. λαμβάνοντας υπόψη ότι, εκπρόσωποι όλων των κομμάτων που αποτελούν τη νέα πλειοψηφία στη Ρουμανία μετά τις εκλογές της 3ης Νοεμβρίου 1996, έχουν δηλώσει την απόλυτη προτεραιότητα που θα πρέπει να δοθεί σε μέτρα για τη βελτίωση της κατάστασης των παιδιών στη Ρουμανία, συμπεριλαμβανομένων αποτελεσματικότερων μηχανισμών για τη διασφάλιση της εφαρμογής τους,

Β. λαμβάνοντας υπόψη ότι, επί του παρόντος, ένας μεγάλος αριθμός παιδιών στη Ρουμανία βρίσκονται κάτω από το επίπεδο της φτώχειας και ένας διαρκώς αυξανόμενος αριθμός παιδιών είναι υποχρεωμένα να ζουν στο δρόμο,

Γ. υπενθυμίζοντας ότι στο πλαίσιο του προγράμματος PHARE η Ευρωπαϊκή Ένωση έχει ήδη παράσχει ειδική υποστήριξη στη ρουμανική κυβέρνηση για την ανάπτυξη ενός προγράμματος προστασίας των παιδιών στη Ρουμανία,

Δ. έχοντας υπόψη το γεγονός ότι η σχέση σύνδεσης και η μελλοντική ένταξη της Ρουμανίας στην Ευρωπαϊκή Ένωση περιλαμβάνει επίσης τη συνεργασία και την εταιρική σχέση μεταξύ της Ευρωπαϊκής Ένωσης και της Ρουμανίας για την επίλυση των δυσχερειών που αντιμετωπίζει η Ρουμανία κατά τη διαδικασία μετάβασης,

1. υπογραμμίζει ότι, στο πλαίσιο της γενικής στρατηγικής που προηγείται της προσχώρησης της Ρουμανίας, η Ευρωπαϊκή Ένωση θα πρέπει να ενισχύσει τη συμβολή της για τη βελτίωση της κατάστασης των παιδιών στη Ρουμανία[semigr ]

2. καλεί την Επιτροπή, το Συμβούλιο και τα κράτη μέλη να εγκρίνουν και να εφαρμόσουν ένα κοινό πρόγραμμα με την κυβέρνηση της Ρουμανίας υπέρ της προστασίας των παιδιών στη χώρα αυτή και να λάβουν τα απαραίτητα οικονομικά μέτρα για τη θέσπιση αυτού του προγράμματος το συντομότερο δυνατόν[semigr ]

3. καλεί την Επιτροπή, το Συμβούλιο και τα κράτη μέλη να υιοθετήσουν σε συνεργασία με τη ρουμανική κυβέρνηση ένα ειδικό πρόγραμμα για τα παιδιά του δρόμου στις μεγαλύτερες πόλεις της Ρουμανίας[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και στο Κοινοβούλιο, την Κυβέρνηση και τον Πρόεδρο της Ρουμανίας.
B4-1379, 1388, 1394, 1401, 1411 και 1441/96

Ψήφισμα σχετικά με τους ανήλικους κρατουμένους της Ονδούρας

Το Ευρωπαϊκό Κοινοβούλιο,

A. λαμβάνοντας υπόψη τις ανησυχίες που εξέφρασαν η Casa Alianza (ΜΚΟ που αγωνίζεται για τα δικαιώματα των παιδιών του δρόμου) και η Διεθνής Αμνηστία, για ορισμένες περιπτώσεις κράτησης, στην Ονδούρα, ανηλίκων παραβατών σε φυλακές ενηλίκων,

Β. επισημαίνοντας ότι το «Auto Acordado» του Δεκεμβρίου 1994, που επέτρεπε στους δικαστές να φυλακίζουν τα παιδιά σε κέντρα για ενηλίκους, καταργήθηκε τον Ιανουάριο του 1996 από το Ανώτατο Δικαστήριο,

Γ. λαμβάνοντας υπόψη την πρόσφατη έγκριση από το Κοινοβούλιο της Ονδούρας του Κώδικα του Παιδιού και του Εφήβου,

Δ. τονίζοντας τις προσπάθειες της Κυβέρνησης της Ονδούρας από κοινού με την Επιτροπή, με στόχο την εξεύρεση οριστικής λύσης στο σοβαρό αυτό πρόβλημα,

Το Ευρωπαϊκό Κοινοβούλιο,

1. ζητεί να συνεχισθούν οι προσπάθειες της Κυβέρνησης της Ονδούρας να εξεύρει οριστική λύση στο πρόβλημα των ανηλίκων παραβατών που κρατούνται σε φυλακές ενηλίκων[semigr ]

2. εκφράζει την ικανοποίησή του για τη συνδυασμένη προσπάθεια των ονδουριανών αρχών και της Επιτροπής, προσπάθεια που μέχρι τούδε έχει συγκεκριμενοποιηθεί με τη «Σύμβαση Χρηματοδότησης μεταξύ της Ευρωπαϊκής Κοινότητας και της Δημοκρατίας της Ονδούρας - Πρόγραμμα μέριμνας για ανηλίκους παραβάτες και ανηλίκους που αντιμετωπίζουν κίνδυνο κοινωνικής περιθωριοποίησης στην Ονδούρα» ((Convenio NΊ HND/B7 - 310/96/033)) και ζητεί πλήρη συνεργασία για την ταχεία εκτέλεσή της[semigr ]

3. ζητεί από τις κυβερνήσεις των κρατών μελών και από τις κοινοτικές αρχές να υποστηρίξουν την Κυβέρνηση της Ονδούρας, τις μη κυβερνητικές οργανώσεις και τις ενώσεις που δραστηριοποιούνται για την προστασία των παιδιών του δρόμου[semigr ]

4. υπενθυμίζει ότι το περιεχόμενο των λεγόμενων συμφωνιών «τρίτης γενιάς» με τις τρίτες χώρες περιλαμβάνει ρήτρα σχετική με τον σεβασμό των δικαιωμάτων του ανθρώπου[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την Επιτροπή των Ηνωμένων Εθνών για τα Δικαιώματα του Ανθρώπου, το Κεντροαμερικανικό Κοινοβούλιο, τις αρμόδιες ΜΚΟ, καθώς και στην κυβέρνηση της Ονδούρας.
B4-1391 και 1398/96

Ψήφισμα σχετικά με την ελευθερία του Τύπου και τα ανθρώπινα δικαιώματα στην Τουρκία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του για την Τουρκία,

A. θορυβημένο από τη διαρκή υποβάθμιση της κατάστασης των ανθρωπίνων δικαιωμάτων στην Τουρκία,

Β. ανησυχώντας σοβαρά για τις πρωτοβουλίες των κομμάτων της τουρκικής κυβέρνησης συνασπισμού που αποσκοπούν στον περιορισμό της ελευθερίας του Τύπου και τον έλεγχο της δραστηριότητας των δημοσιογράφων στην Τουρκία,

Γ. επισημαίνοντας ότι η ίδια η ύπαρξη σχεδίου νόμου για τον περιορισμό της ελευθερίας του Τύπου έχει επιζήμιες συνέπειες στην ικανότητα των δημοσιογράφων να εργασθούν ελεύθερα,

Δ. συγκλονισμένο από τη σοβαρότητα των επιθέσεων κατά των μέσων ενημέρωσης στην Τουρκία, κυρίως μέσω φυλακίσεων, εξαφανίσεων ή δολοφονιών πολλών τούρκων δημοσιογράφων, τις βομβιστικές επιθέσεις κατά των συντάξεων των εφημερίδων καθώς και την πολιτική δίωξη των εκδοτών ορισμένων εφημερίδων,

Ε. υπογραμμίζοντας ότι ο τουρκικός αντιτρομοκρατικός νόμος επιτρέπει απαράδεκτες παραβιάσεις της ελευθερίας έκφρασης, οι οποίες αντιβαίνουν στις διεθνείς συμβάσεις για τα δικαιώματα του ανθρώπου που έχουν υπογραφεί από την Τουρκία,

ΣΤ. συγκλονισμένο από την κράτηση, καταδίκη και απέλαση από την Τουρκία του Sψren Sψndergaard από την τουρκική αστυνομία κατά τη διάρκεια επίσκεψής του υπό την ιδιότητα του μέλους του δανικού κοινοβουλίου ως παρατηρητής στη δίκη του Kemal Koη,

Ζ. κατάπληκτο από τις ειδήσεις σύμφωνα με τις οποίες η Τουρκία έχει καταρτίσει «μαύρη λίστα» νυν και πρώην βουλευτών του δανικού Κοινοβουλίου οι οποίοι είναι ανεπιθύμητοι στη χώρα και επισημαίνοντας ότι οι τουρκικές αρχές παραδέχθηκαν την ύπαρξη της «μαύρης λίστας» και παρέδωσαν τα ονόματα στον Υπουργό Εξωτερικών της Δανίας,

Η. υπογραμμίζοντας ότι μια από τις απαραίτητες προϋποθέσεις για την ανάπτυξη των μελλοντικών σχέσεων μεταξύ της Ευρωπαϊκής Ένωσης και της Τουρκίας είναι η αισθητή βελτίωση της κατάστασης των δικαιωμάτων του ανθρώπου,

1. εκφράζει τη σθεναρή αντίθεσή του στις απόπειρες περιορισμού της ελευθερίας του Τύπου στην Τουρκία και ζητεί από την τουρκική κυβέρνηση να εγκαταλείψει το σχέδιό της να εγκρίνει νέο νόμο που θα αποσκοπεί στον περιορισμό της ελευθερίας του Τύπου και που θα παρέβλαπτε τις σχέσεις ΕΕ-Τουρκίας[semigr ]

2. επαναβεβαιώνει την προσήλωσή του στην ελευθερία έκφρασης και ζητεί από την κυβέρνηση και το κοινοβούλιο της Τουρκίας να εξασφαλίσουν την ελεύθερη άσκηση των δραστηριοτήτων ενημέρωσης των τουρκικών μέσων ενημέρωσης[semigr ]

3. καταδικάζει την κράτηση, καταδίκη σε πρόστιμο και απέλαση από την Τουρκία βουλευτή του δανικού κοινοβουλίου[semigr ]

4. δηλώνει την ανησυχία του για την ύπαρξη στο τουρκικό κράτος «μαύρης λίστας» εκλεγμένων ευρωπαίων πολιτικών, και ζητεί από το Συμβούλιο να προβεί στα απαραίτητα διαβήματα στις τουρκικές αρχές προκειμένου να καταργηθεί οποιαδήποτε «μαύρη λίστα»[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την κυβέρνηση και το κοινοβούλιο της Δανίας, την κυβέρνηση της Τουρκίας και τη Μεγάλη Τουρκική Εθνοσυνέλευση.
B4-1349, 1397, 1426 και 1442/96

Ψήφισμα σχετικά με την ελευθερία των Μέσων Ενημέρωσης στην Κροατία

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με την Κροατία και την Πρώην Γιουγκοσλαβία, και ειδικότερα αυτό της 24ης Οκτωβρίου 1996 ((ΣΠ της ημερομηνίας αυτής, Μέρος ΙΙ, σημείο 11 η))),

- έχοντας υπόψη τα πορίσματα της διάσκεψης για «το ρόλο των μέσων ενημέρωσης στην ειρηνευτική διαδικασία στην πρώην Γιουγκοσλαβία» που οργανώθηκε από κοινού με το Ευρωπαϊκό Κοινοβούλιο στις 29.11.1996,

A. ανησυχώντας σοβαρά για τα γεγονότα που αφορούν το Ράδιο 101, έναν από τους παλαιότερους ανεξάρτητους ραδιοφωνικούς σταθμούς στην Κροατία, από τον οποίο αφαιρέθηκε η παραχώρηση συχνότητας από το Κροατικό Συμβούλιο Τηλεπικοινωνιών και, υπό την πίεση μαζικών διαδηλώσεων, επετράπη εκ νέου να συνεχίσει να μεταδίδει προσωρινά,

Β. εκτιμώντας ότι το Ράδιο 101 επέτρεψε πάντοτε στις πολιτικές και πολιτιστικές ιδέες κάθε πλευράς να εκφραστούν σε ένα πραγματικά πλουραλιστικό πλαίσιο,

Γ. υπενθυμίζοντας στην κροατική κυβέρνηση ότι η συμμετοχή στο Συμβούλιο της Ευρώπης συνδέεται άμεσα με σαφείς δεσμεύσεις στο θέμα της πολλαπλότητας των μέσων ενημέρωσης και ότι η ύπαρξη ανεξάρτητων μέσων ενημέρωσης αποτελεί βασική προϋπόθεση για τη λειτουργία μιας πραγματικά δημοκρατικής κοινωνίας,

1. εκφράζει την αλληλεγγύη του προς τους συνεργάτες του Ράδιο 101 και καλεί το Συμβούλιο Τηλεπικοινωνιών της Κροατίας να ανανεώσει την άδεια λειτουργίας του Ράδιο 101 πριν από τη λήξη της στις 15 Ιανουαρίου 1997[semigr ]

2. καλεί τις κροατικές αρχές να εφαρμόσουν διεθνώς αποδεκτές γενικές γραμμές για την παραχώρηση συχνοτήτων σε ιδιωτικούς σταθμούς, και να εγγυηθούν, με κάθε δυνατό τρόπο, την ανάπτυξη πλουραλιστικού τομέα μέσων ενημέρωσης, και ιδιαίτερα να λάβουν μέτρα για τη διαφοροποίηση των ραδιοφωνικών παραγωγών και των τηλεοπτικών μεταδόσεων[semigr ]

3. καλεί με επιμονή το Συμβούλιο και την Επιτροπή να συμβάλουν στην ενίσχυση των ανεξάρτητων μέσων ενημέρωσης στην Κροατία καθώς και στην ανάπτυξη απόλυτα δημοκρατικού καθεστώτος στη χώρα αυτή μέσω ειδικών προγραμμάτων για τη δημοκρατία[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και στην Κυβέρνηση και το Κοινοβούλιο της Κροατίας.
B4-1128/96

Ψήφισμα σχετικά με τη σιτοδεία στη Βουλγαρία

Το Ευρωπαϊκό Κοινοβούλιο,

- έχοντας υπόψη την ευρωπαϊκή συμφωνία συνδέσεως μεταξύ της Ευρωπαϊκής Ένωσης και της Βουλγαρίας,

A. επισημαίνοντας ότι η Βουλγαρία αντιμετωπίζει δεινή οικονομική κρίση που χαρακτηρίζεται από συνεχή υψηλά ποσοστά πληθωρισμού, αυξανόμενο ποσοστό ανεργίας,απότομη αύξηση του κόστους ζωής καθώς και σοβαρή κρίση του τραπεζικού συστήματος,

Β. επισημαίνοντας επίσης ότι, λόγω της άνευ προηγουμένου πενιχρής εσοδείας δημητριακών που οφείλεται ιδίως στις αντίξοες καιρικές συνθήκες του 1995/96, η Βουλγαρία αντιμετωπίζει προσωρινή αλλά κρίσιμη έλλειψη σιτηρών και ότι, τον φετεινό χειμώνα, θα πρέπει να εισαχθούν μεγάλες ποσότητες δημητριακών για να καλυφθούν οι επισιτιστικές ανάγκες του πληθυσνού,

Γ. τονίζοντας ότι οι τιμές των βασικών επισιτιστικών προϊόντων έχουν αποτόμως αυξηθεί στη Βουλγαρία και ότι πρωτίστως τα κοινωνικώς ασθενή στρώματα του βουλγαρικού πληθυσμού, μεταξύ των οποίων οι συνταξιούχοι και οι άνεργοι, θα αντιμετωπίσουν σοβαρά διατροφικά προβλήματα τον εφετεινό χειμώνα,

Δ. τονίζοντας ότι η έκτακτη και άμεση βοήθεια από την Ευρωπαϊκή Ένωση θα συμβάλει στην αντιμετώπιση των πλέον σοβαρών προβλημάτων και θα συντελέσει επίσης στην επίτευξη περαιτέρω προόδου στη διαδικασία οικονομικής μεταρρύθμισης και ανάκαμψης,

1. τονίζει ότι η ευρωπαϊκή συμφωνία συνδέσεως συνιστά ηθική υποχρέωση για την Ευρωπαϊκή Ένωση να συνδράμει τον βουλγαρικό πληθυσμό κατά την παρούσα οικονομική κρίση[semigr ]

2. παροτρύνει και το Συμβούλιο και την Επιτροπή να λάβουν τα αναγκαία μέτρα για τη θέσπιση έκτακτου προγράμματος ενίσχυσης, προκειμένου να χορηγηθούν στη Βουλγαρία τα αναγκαία βασικά είδη διατροφής και να ξεπερασθεί η σοβαρή επισιτιστική κρίση που πλήττει τα φτωχότερα στρώματα του βουλγαρικού πληθυσμού[semigr ]

3. καλεί τα κράτη μέλη να εξετάσουν το ενδεχόμενο επέκτασης της διμερούς χρηματοδότησης και των πιστωτικών διευκολύνσεων ή άλλων υφισταμένων εθνικών δυνατοτήτων για τις παραδόσεις δημητριακών στη Βουλγαρία[semigr ]

4. παροτρύνει επίσης την Επιτροπή να λάβει τα αναγκαία μέτρα για να βοηθήσει τη Βουλγαρική Κυβέρνηση να ξεπεράσει τη σοβαρή οικονομική κρίση που διέρχεται η χώρα, και να υποστηρίξει τη λήψη κάθε μέτρου για περαιτέρω οικονομική μετάβαση προς μιά οικονομία της αγοράς με κοινωνικό πρόσωπο[semigr ]

5. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τη Βουλγαρική Κυβέρνηση.
Α4-0372/96

Ψήφισμα που περιέχει την γνώμη του Κοινοβουλίου σχετικά με το διορισμό του Προέδρου του Ευρωπαϊκού Νομισματικού Ιδρύματος από 1ης Ιουλίου 1997

Το Ευρωπαϊκό Κοινοβούλιο,

- έχοντας υπόψη την επιστολή του Συμβουλίου της 8ης Νοεμβρίου 1996 (C4-0604/96),

- έχοντας υπόψη τη σύσταση με ημερομηνία 13 Μαΐου 1996 του Συμβουλίου του Ευρωπαϊκού Νομισματικού Ιδρύματος,

- έχοντας υπόψη τη γνωμοδότηση του Συμβουλίου της 3ης Ιουνίου 1996,

- έχοντας υπόψη το άρθρο 109 ΣΤ της Συνθήκης ΕΚ,

- έχοντας υπόψη το άρθρο 36 του Κανονισμού του,

- έχοντας υπόψη τη σύσταση της Επιτροπής Οικονομικής, Νομισματικής και Βιομηχανικής Πολιτικής (Α4-0372/96),

Α. έχοντας υπόψη ότι κατά τη συνεδρίαση της 30ής Οκτωβρίου 1996 η Επιτροπή Οικονομικής, Νομισματικής και Βιομηχανικής Πολιτικής άκουσε το Δρ. W. F. Duisenberg, τον προταθέντα από το Συμβούλιο του Ευρωπαϊκού Νομισματικού Ιδρύματος, υποψήφιο για τη θέση του Προέδρου του Ευρωπαϊκού Νομισματικού Ιδρύματος, και εξέτασε τα προσόντα του υποψηφίου υπό το πρίσμα των κριτηρίων που ορίζονται στο άρθρο 109 ΣΤ της Συνθήκης ΕΚ,

1. εκδίδει ευνοϊκή γνώμη για το διορισμό του Δρ. W.F. Duisenberg στη θέση του Προέδρου του Ευρωπαϊκού Νομισματικού Ιδρύματος[semigr ]

2. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.
A4-0373/96

Ψήφισμα που αποτελεί την γνώμη του Κοινοβουλίου για τον επαναδιορισμό του Προέδρου του Ευρωπαϊκού Νομισματικού Ιδρύματος από 1ης Ιανουαρίου 1997 έως τις 30 Ιουνίου 1997.

Το Ευρωπαϊκό Κοινοβούλιο,

- έχοντας υπόψη την επιστολή του Συμβουλίου της 8ης Νοεμβρίου 1996

(C4-0603/96),

- έχοντας υπόψη τη σύσταση, με ημερομηνία 13ης Μαΐου 1996, του Συμβουλίου του Ευρωπαϊκού Νομισματικού Ιδρύματος,

- έχοντας υπόψη τη γνωμοδότηση του Συμβουλίου της 3ης Ιουνίου 1996,

- έχοντας υπόψη το άρθρο 109ΣΤ της Συνθήκης ΕΚ,

- έχοντας υπόψη το άρθρο 36 του Κανονισμού του,

- έχοντας υπόψη την σύσταση της Επιτροπής Οικονομικής, Νομισματικής και Βιομηχανικής Πολιτικής (Α4-0373/96),

1. αποφαίνεται θετικά για τον επαναδιορισμό του κ. Alexandre Lamfalussy στο αξίωμα του Προέδρου του Ευρωπαϊκού Νομισματικού Ιδρύματος για την περίοδο από 1ης Ιανουαρίου 1997 έως τις 30 Ιουνίου 1997[semigr ]

2. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τις κυβερνήσεις των κρατών μελών.
B4-1354, 1368, 1395, 1413 και 1433/96

Ψήφισμα σχετικά με την απασχόληση την Κυριακή

Το Ευρωπαϊκό Κοινοβούλιο,

- έχοντας υπόψη την απόφαση της 12ης Νοεμβρίου 1996 του Ευρωπαϊκού Δικαστηρίου στην υπόθεση ΗΒ κατά του Συμβουλίου της Ευρωπαϊκής Ένωσης σχετικά με την οδηγία 93/104/ΕΚ του Συμβουλίου της 23ης Νοεμβρίου 1992 που αφορά την οργάνωση του χρόνου εργασίας,

A. λαμβάνοντας υπόψη τη διαγραφή από το Ευρωπαϊκό Δικαστήριο της δεύτερης πρότασης του άρθρου 5, που αναφέρει ότι η ελάχιστη περίοδος ανάπαυσης πρέπει, καταρχήν, να περιλαμβάνει την Κυριακή, με την αιτιολογία ότι ο ορισμός μιας συγκεκριμένης ημέρας της εβδομάδας ως περιόδου ανάπαυσης δεν έχει σχέση με την υγεία και την ασφάλεια στο χώρο εργασίας,

1. καλεί τα κράτη μέλη και τους κοινωνικούς εταίρους, στο πλαίσιο της μεταφοράς της οδηγίας για το χρόνο εργασίας στο εθνικό δίκαιο, να δώσουν τη δέουσα προσοχή στις παραδόσεις και τις πολιτισμικές, κοινωνικές, θρησκευτικές και οικογενειακές ανάγκες των πολιτών τους και να αναγνωρίσουν την ιδιαιτερότητα της Κυριακής ως ημέρας ανάπαυσης, δεδομένου ότι όλα τα μέλη της οικογένειας είναι ελεύθερα κατ' αυτή την ημέρα[semigr ] επιβεβαιώνει εκ νέου το δικαίωμα των εργαζομένων σε μίας ημέρας ανάπαυση την εβδομάδα[semigr ]

2. καλεί τα κράτη μέλη στο πλαίσιο της επεξεργασίας της νομοθεσίας, να λάβουν υπόψη τους την ιδιαίτερη κατάσταση εκείνων που επικαλούνται κώλυμα για την εργασία την Κυριακή σε τομέα της βιομηχανίας ή των υπηρεσιών που δεν προϋποθέτει απασχόληση κατά την εν λόγω ημέρα[semigr ]

3. καλεί τα κράτη μέλη να εναρμονίσουν τις διατάξεις τους για τις ώρες λειτουργίας των καταστημάτων με εκείνες του ωραρίου εργασίας των εργαζομένων επί του θέματος της απασχόλησης την Κυριακή, και τούτο όχι μόνο προς όφελος των εργαζομένων αλλά και προς όφελος των άλλων ατόμων τα οποία εμπλέκονται στις σχετικές επαγγελματικές δραστηριότητες[semigr ]

4. καλεί τα κράτη μέλη να αναγνωρίσουν το γεγονός ότι σε μια πολυπολιτισμική κοινωνία, υπάρχουν επίσης θρησκευτικές κοινότητες που ενδέχεται να δείχνουν προτίμηση σε άλλη ημέρα της εβδομάδας για ανάπαυση[semigr ]

5. καλεί την Επιτροπή να αναφέρει στο Κοινοβούλιο, όσο το δυνατόν συντομότερα, σχετικά με την εφαρμογή της οδηγίας του Συμβουλίου 93/104/ΕΚ[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τις κυβερνήσεις και τα κοινοβούλια των κρατών μελών.
B4-1255/96

Ψήφισμα σχετικά με τις πρόσφατες εκλογές στην Αρμενία

Το Ευρωπαϊκό Κοινοβούλιο,

Α. έχοντας υπόψη τις προεδρικές εκλογές που διεξήχθησαν στην Αρμενία στις 22 Σεπτεμβρίου 1996,

Β. έχοντας υπόψη ότι διεθνείς παρατηρητές, όπως η Διεθνής Αποστολή Παρατηρητών ΟΑΣΕ/ODIHR (Γραφείο για τους Δημοκρατικούς Θεσμούς και τα Ανθρώπινα Δικαιώματα), επεσήμαναν πολλές παρατυπίες και «ορισμένες πολύ σοβαρές παραβιάσεις του εκλογικού νόμου», επί παραδείγματι τη σημαντική διαφορά μεταξύ του αριθμού των ψηφοφόρων και του αριθμού των ψηφοδελτίων που κατεγράφησαν στα επίσημα αποτελέσματα,

Γ. έχοντας υπόψη ότι ο υποψήφιος για την Προεδρία Levon Ter-Petrosyan σύμφωνα με τα επίσημα αποτελέσματα επανεξελέγη με ισχνή πλειοψηφία (51,75% των ψήφων), και ότι οι παρατυπίες και παραβιάσεις που εντοπίσθηκαν θέτουν υπό αμφισβήτηση τη νομιμότητα των εκλογών,

Δ. έχοντας υπόψη ότι κατά το παρελθόν έτος μεγάλο μέρος του τύπου αναγκάσθηκε να σιωπήσει και ένα από τα μεγαλύτερα κόμματα της αντιπολίτευσης τέθηκε υπό απαγόρευση,

Ε. έχοντας υπόψη ότι οκτώ μέλη του κοινοβουλίου συνελήφθησαν, τα κεντρικά γραφεία του κύριου αντιπάλου κόμματος έκλεισαν και εστάλησαν στους δρόμους της Yeravan στρατιωτικές δυνάμεις και άρματα μάχης μετά από διαμαρτυρίες σχετικά με τις εκλογές,

ΣΤ. έχοντας υπόψη ότι η ΕΕ σχεδιάζει την υπογραφή συμφωνίας εταιρικής σχέσης και συνεργασίας με την Αρμενία,

Το Ευρωπαϊκό Κοινοβούλιο,

1. επισημαίνει ότι η Αρμενία μετά την ανεξαρτησία της έχει πραγματοποιήσει οικονομική και πολιτική ανάπτυξη σε πολλούς σημαντικούς τομείς, εκφράζει όμως τη βαθύτατη λύπη του για το γεγονός ότι οι πρόσφατες εκλογές αποτελούν μία οπισθοδρόμηση στην πορεία αυτή[semigr ]

2. ζητεί να διεξαχθούν νέες εκλογές στις περιοχές εκείνες όπου επισημάνθηκαν σοβαρές παραβιάσεις του εκλογικού νόμου[semigr ]

3. καταδικάζει την αντιδημοκρατική μεταχείριση της οποίας έτυχαν κόμματα της αντιπολίτευσης και τα μέσα ενημέρωσης και ζητεί από την κυβέρνηση της Αρμενίας να εγγυηθεί την ελευθερία των μέσων ενημέρωσης και την ελευθερία του λόγου και του συνεταιρίζεσθαι[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, καθώς και στον Πρόεδρο και το Κοινοβούλιο της Αρμενίας.
B4-1140, 1152, 1155, 1159 και 1200/96

Ψήφισμα σχετικά με την κατάσταση των δικαιωμάτων του ανθρώπου στο Σουδάν

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του σχετικά´με την κατάσταση στο Σουδάν,

- υιοθετώντας το ψήφισμα σχετικά με το Σουδάν που ενέκρινε η Συνέλευσης, Ίσης Εκπροσώπησης ΑΚΕ/ΕΕ στις 26 Σεπτεμβρίου 1996 στο Λουξεμβούργο:

A. ανησυχώντας επειδή ο συνεχιζόμενος εμφύλιος πόλεμος, ιδίως στο Νότο, εξακολουθεί να προκαλεί τεράστιο ανθρώπινο πόνο, πείνα, όλο και περισσότερα κύματα προσφύγων και την πλήρη κατάρρευση των κοινωνικών και οικονομικών δομών,

Β. επιδοκιμάζοντας την ομόφωνη έγκριση των ψηφισμάτων 1054 και 1070 από το Συμβούλιο Ασφαλείας των Ηνωμένων Εθνών (Αύγουστος 1996) το οποίο υπερθεματίζει το ψήφισμα 1044 (Ιανουάριος 1996) και καλεί τη Σουδανική Κυβέρνηση να κλείσει τα στρατόπεδα εκπαίδευσης για διεθνείς τρομοκράτες, να πάψει να αποσταθεροποιεί τα γειτονικά κράτη και να απελάσει όλους τους ξένους τρομοκράτες από το Σουδάν,

Γ. διαπιστώνοντας ότι η εδρεύουσα στη Γενεύη Επιτροπή του ΟΗΕ για τα Ανθρώπινα Δικαιώματα έχει τα τελευταία τέσσερα χρόνια καταδικάσει επανειλημμένα το καθεστώς NIF για κρατικά κατευθυνόμενη παραβίαση των ανθρωπίνων δικαιωμάτων και θεσμοθετημένη δουλεία συγκεκριμένα εις βάρος των μη μουσουλμάνων Σουδανών,

Δ. ανησυχώντας επίσης για την πρόσφατα ιδρυθείσα Διεθνή Φεμινιστική Ισλαμική Ένωση που θα έχει έδρα το Χαρτούμ και ενδέχεται να εντείνει τον δια της βίας προσηλυτισμό στο Ισλάμ και για την πολιτική του Σουδάν για αποσταθεροποίηση των γειτόνων του,

1. καταδικάζει την Κυβέρνηση του Σουδάν και όλες τις φατρίες ανταρτοπολέμου επειδή συνεχίζουν τον εμφύλιο πόλεμο, τις σφαγές, τα βασανιστήρια, το σκλάβωμα και τις άλλες παραβιάσεις των ανθρωπίνων δικαιωμάτων εις βάρος του σουδανικού λαού[semigr ]

2. καλεί όλα τα μέρη της σουδανικής αντιπαράθεσης να διακόψουν τις βιαιοπραγίες, να παύσουν τις συμπλοκές και να σεβαστούν τα βασικά ανθρώπινα δικαιώματα όλων των Σουδανών, ενώ θα διαπραγματευθούν μια ειρηνευτική συμφωνία που θα θέσει τέρμα στην άθλια κατάσταση του σουδανικού λαού[semigr ]

3. καλεί τη Διεθνή Κοινότητα να συνεχίσει τις κυρώσεις κατά της Σουδανικής Κυβέρνησης και την ΕΕ να μην ξαναρχίσει την αναπτυξιακή συνεργασία έως ότου η Σουδανική Κυβέρνηση σταματήσει τις βιαιοπραγίες κατά του σουδανικού λαού και την άρνησή της να παράσχει ανθρωπιστικές και άλλες βασικές υπηρεσίες προς τις μη μουσουλμανικές κοινότητες[semigr ]

4. επιμένει ότι η Σουδανική Κυβέρνηση πρέπει να σταματήσει τις προσπάθειές της να μετατρέψει δια της βίας αυτή την ποικιλόμορφη από εθνική και θρησκευτική άποψη χώρα σε ένα αραβο-ισλαμικό κράτος, ενάντια στη βούληση της τεράστιας πλειοψηφίας του λαού της[semigr ]

5. ελπίζει πως οι συμμετέχοντες θα καταλάβουν ότι μια δίκαιη ειρηνευτική συμφωνία για το Σουδάν αποτελεί τη μοναδική δυνατότητα για να εξασφαλισθεί το μέλλον σε όλες τις ομάδες του πληθυσμού της χώρας[semigr ]

6. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, στις κυβερνήσεις των κρατών της ΑΚΕ και της ΕΕ, στους Γενικούς Γραμματείς του Οργανισμού Ηνωμένων Εθνών και του Οργανισμού Αφρικανικής Ενότητας, καθώς και στην Κυβέρνηση του Σουδάν.